**వార్షిక నివేదిక : 2017 – 2018**

గ్రామం ఒక పవిత్ర దేవాలయం. గ్రామం సకల సంపదలకు నిలయం. గ్రామ జీవనానికి మాతృ ఒడి, వీధి బడి, దేవుని గుడి, రైతు మడి, సరుకుల అంగడి ఆధారంగా, గ్రామీణ సంస్కృతిని సుసంపన్నం చేసే లక్ష్యంతో, “ గ్రామభారతి” పనిచేస్తున్నది.

ఆరోగ్యవంతమైన - ఆదర్శవంతమైన సమాజ నిర్మాణం కోసం, మన గ్రామాల సమగ్రవికాసం కోసం ‘గ్రామభారతి‘ సంస్థ 1996 లో ఆవిర్భవించింది. గ్రామాలలో గ్రామ పారిశుధ్యం, హరిత హారం, ప్రకృతి వ్యవసాయం, ప్రభుత్వ పాఠశాలలను శక్తివంతం చేయటం, గ్రామంలోని యువతీ యువకులకు ఉపాధి అవకాశాలు కల్పించడం, శ్రమదానంతో పర్యావరణ సంరక్షణకు పాటు పడటం, ప్రభుత్వ పధకాలను క్రమ పద్ధతిలో అమలుచేయటం జరుగుతుంది. గ్రామంలోని పెద్దలు, మహిళలు, యువతీ యువకులతో గ్రామాభివృద్ది కమిటీలు ఏర్పాటుచేసి, గ్రామాలలో స్వావలంబన-స్వాభిమానం నిర్మాణం చేయుటకు కృషి జరుగుతుంది.

తెలంగాణ రాష్ట్రం కార్యక్షేత్రంగా చేసుకుని, 100 గ్రామాలలో వివిధ కార్యక్రమాల ద్వారా విస్తరించడం జరిగింది. 30 గ్రామాలలో “ గ్రామ వికాస సమితి ” లను ఏర్పాటుచేయడమైనది.

**గ్రామవికాసము :**

గ్రామభారతి పనిచేస్తున్న ఈ క్రింది గ్రామాలలో గ్రామవికాస కార్యక్రమాలు పూర్తి స్థాయిలో నిర్వహింపబడుతున్నాయి. మిగతా గ్రామాలలో అంశాల వారిగా కార్యక్రమాలు నిర్వహిస్తున్నాము.

**1.ఎక్లాస్ పూర్ (పాలమూరు జిల్లా) :**

* గ్రామంలోని యువకులు, బాలబాలికలు అందరికి ఆటల పోటీలు నిర్వహించబడినవి కబడ్డి, ఖో ఖో, క్రికెట్ నిర్వహించబడగ; వివిధ ఆటలలో యువకులు, బాలబాలికలు పాల్గొన్నారు. వీరందరికి 15-8-2017 స్వాతంత్ర దినోత్సవ సందర్బంగా వీరికి స్కూల్ బ్యాగ్ (కిట్) లు, జాతీయ నాయకుల చరిత్రలు, గ్రామర్ పుస్తకాలు బహుమతులుగా అందచేయబడినాయి.
* కృష్ణాష్టమి, వినాయక నవరాత్రులు సందర్బంగా యువకులు,బాలబాలికలచే సాంస్కృతిక కార్యక్రమాలు నిర్వహించబడినాయి.
* 10 వ తరగతికి విధ్యార్ధులతో పాటు సుమారు 70 మంది విద్యార్ధులకు స్టడీ సెంటర్ నిర్వహిస్తున్నాము.

**2. కొల్లంపల్లి (పాలమూరు జిల్లా) :**

* కృష్ణాష్టమి, వినాయక చవితి సందర్బంగా గ్రామంలో మన సంస్థ ద్వార నిర్వహించబడుచున్న శ్రీ కేశవ శిశు మందిర్ విద్యార్దుల ద్వార, ముచ్చటయిన వేషదారణలతో గ్రామంలో శోభాయాత్ర మరియు సాంస్కృతిక కార్యక్రమాలు నిర్వహించబడినాయి.
* 2018 సంక్రాంతి సందర్బంగా గ్రామంలో ఇండ్ల ముందు ముగ్గుల (రంగవల్లి) పోటీలు నిర్వహించబడి; ఉత్తమమైన ముగ్గులు వేసిన గృహిణులకు బహుమతులు ఇవ్వటం జరిగింది.
* అబ్యాసిక 1 విద్యార్దుల సంఖ్య 70 సాముహిక హారతి ; సంఖ్యా వివరాలు 100

సంకీర్తన ; వారంలో ఒక రోజు గ్రామ సంకీర్తన కార్యక్రమంలో సుమారు ౩౦ మంది పాల్గొంటారు.

ప్రతి శుక్రవారం భారత మాత పూజ ఉంటుంది.

**3. గుర్రేవుల (వరంగల్ జిల్లా) :**

* 2018 సంక్రాంతి సందర్బంగా గుర్రేవుల, కన్నాయి గూడెం గ్రామాలలో ముగ్గుల (రంగవల్లి) పోటీలు నిర్వహించబడినాయి.
* బాలికలకు గ్రామంలోని శ్రీ సీతారామస్వామి దేవాలయంలోను; గృహిణులకు తమ ఇండ్ల ముందుగా శోబాయమానంగా రంగవల్లులు తీర్చిదిద్ద బడినాయి 30 మంది బాలికలకు ప్రోత్సాహక బహుమతులు మరియు ఉత్తమంగా ముగ్గులు వేసిన గృహిణులు అందరికి ప్రత్యేక బహుమతులు అందచేయబడినాయి.

**4.మర్రిగూడెం ప్రకల్పం :**

సామాజికంగా, ఆర్ధికంగా వెనుకబడిన నిరుపేద, నిరాశ్రయ బాలుర కొరకు గ్రామభారతి అద్వర్యంలో 20 ఎకరాల విస్తీర్ణంలో తేది : 23-09-2007న ఆచార్య నాగార్జున బాలుర ఆవాసం,నల్గొండ జిల్లా మర్రిగుడెంలో ఏర్పాటు చేయడం జరిగింది. ఈ అవాసంలో 55 మంది విద్యార్ధులకు ఉచిత విద్యా వైద్య వసతి సౌకర్యాలు కల్పిస్తునాము.ఈ ఆవరణలో గోశాల, ప్రకృతి వ్యవసాయ శిక్షణా కేంద్రం కూడ నిర్వహిస్తునాము. ప్రకృతి వ్యవసాయం ద్వార పండ్ల తోటలు కూరగాయలు పెంపకం చేపట్టి విద్యార్దులకు అందిస్తున్నాము. ఇప్పటి వరకు 41 మంది విద్యార్ధులు 10 వ తరగతి పూర్తి చేసి వెళ్లారు. వారు వివిధ స్థాయిలలో వున్నారు.

* గ్రామభారతి అద్వర్యంలో ఏప్రిల్ 14 అంబేద్కర్ జయంతి ఉత్సవములు గ్రామంలో మరియు ఆవాసంలో నిర్వహించడం జరిగింది.
* మే 2017-18 విద్యా సంవత్సంరంలో ఐదుగురు ఆవాస విద్యార్ధులు 10వ తరగతి ఉత్తీర్ణులు అయ్యారు అందులో నందిపేట హరీష్ స్కూల్ సెకండ్ 8.8 (పాఠశాలలో ద్వీతీయ శ్రేణిలో ఉత్తీర్ణత సాధించాడు).
* గ్రామాభారతి సౌజన్యంతో 5 గురు విద్యార్ధులు ఏకలవ్య ఫౌండేషన్ లో అగ్రికల్చర్ వ్యవసాయ డిప్లొమా కోర్స్ చేస్తున్నారు.
* ఒక విద్యార్ధి పాలమూరు యూనివర్సిటీలో పీజి చేస్తున్నారు. మిగతా వారు ఇంటర్, పాలిటెక్నిక్, డిగ్రీ చేస్తున్నారు.
* మర్రిగూడెం మండలంలోని 7 ప్రభుత్వ పాఠశాలలో పేద పిల్లలకు విద్యా సంవత్సర ప్రారంబంలో పుస్తకాల పంపిణి మరియు డిక్షనరీలు ఇవ్వడం జరిగింది.
* మర్రిగూడెం మండలం యరగండ్ల పల్లి గ్రామంలో మంచి నీరు కొరకు భారత్ వికాస్ పరిషత్ సౌజన్యంతో వాటర్ ప్లాంట్ ఏర్పాటు చేయటం జరిగినది.
* 18-07-2017 నాడు ఆవాస ప్రాంగణంలో 400 మొక్కలను విద్యార్ధులు నాటడం జరిగినది.
* 20-08-2017 – గ్రామభారతి ఆద్వర్యంలో గ్రామ గౌరవసభ నిర్వహించడం జరిగింది.అందులో నెహ్రు యువజన కేంద్రం, జాతీయ ఉపాధ్యక్షులు శ్రీ పేరాల చంద్రశేఖర్ గారు పాల్గొన్నారు. 10వ తరగతి ఉత్తీర్ణులు అయిన 7 ప్రభుత్వ పాఠశాల విద్యార్ధులకు గ్రామభారతి నుండి మొదటి, రెండవ శ్రేణుల వారికి నగదు బహుమతి ఇవ్వడం జరిగింది.
* 08-08-2017 నాడు గ్రామభారతి తరుపున పది గ్రామాలలో రక్షాభంధన్ కార్యక్రమాలు నిర్వహించారు.
* 15-08-2017 మెడికల్ కేర్ సంస్థ వారు సంజీవని వాటర్ ప్లాంట్ ను ఆవాసమునకు అందించారు.
* 8-10-2017 ఆవాసం విద్యార్ధుల కోసం సులభంగా ఇంగ్లీష్ కమ్యూనికేషన్ శిక్షణ నిర్వహించారు.
* ఆవాసంలో దీపావళి ఉత్సవాలు నిర్వహించడం జరిగినది.
* 09-12-2017 న తేదిన మర్రిగూడెం గ్రామంలో గ్రామభారతి తరుపున స్వచ్చ భారత్ పేరుతో వీధులను శుబ్రం చేయడం జరిగినది.
* 31-12-2017 నాడు ఆవాస విద్యార్ధులకు పుస్తకాలు, స్టేషనరి, దుస్తులు , క్రీడా వస్తువులు పంపిణి

చేయడం జరిగినది. ఈ కార్యక్రమంలో గ్రామభారతి కార్యదర్శి శ్రీమతి మాటూరి సూర్యకళ గారు,

డాక్టర్ సౌమిని గారు పాల్గొన్నారు.

* 31-12-2017 నాడు యువజాగృతి ఫౌండేషన్ సహకారంతో ఆవాస విద్యార్దుల కోసం కెరీర్ గైడెన్స్ ఫై

అవగాహన కల్పించడం జరిగినది.

* 12-01-2018 న స్వామి వివేకానంద జన్మదినోత్సవ సందర్బంగా అన్ని పాఠశాలలో ఉత్సవాలు నిర్వహించడం జరిగినది.
* ఆవాసంలో ప్రతి ఆదివారం భాలసభ నిర్వహిస్తున్నారు.

**ప్రకృతి వ్యవసాయం:**

మనకు భగవంతుడు ప్రసాదించిన వరమే ఈ ఆహ్లదకరమైన “ప్రకృతి“. మన పూర్వికులు అందించిన వారసత్వమే పరంపరాగత, సహజ, ప్రకృతి వ్యవసాయం. ఇదియే పెట్టుబడిలేని ఆద్యాత్మిక వ్యవసాయం. ఈ పెట్టుబడి లేని ప్రకృతి వ్యవసాయ ఉద్యమాన్ని ప్రధాన విషయంగా చేపట్టిన సంస్థయే ” గ్రామభారతి “. తెలంగాణా రాష్ట్ర వ్యాప్తంగా విస్తరణ చేయాలనే లక్ష్యంతో పనిచేస్తున్నాము.

* 26-04-2017 నాడు ప్రొఫెసర్ జయశంకర్ కళాశాల విద్యార్థి మరియు విద్యార్థినిలకు శ్రీ ప్రవీణ్ కుమార్ రెడ్డి గారు వ్యవసాయ క్షేత్రాన్ని సందర్శించగా ప్రకృతి వ్యవసాయం ఫై అవగాహన కల్పించడం జరిగింది.
* 14-05-2017 నాడు కరీంనగర్ లోని కృషి భవన్ లో ప్రకృతి వ్యవసాయ శిక్షణా తరగతులు జిల్లా అధ్యక్షులు శ్రీ ఎస్ జనార్దనరావు గారి నేతృత్వంలో జరిగినవి.
* 10-06-2017 నాడు కరీంనగర్ జిల్లా కోరుట్ల లో శిక్షణ శిభిరం జరిగినది.
* 20-06-2017 నాడు కృషి భవన్ లో ప్రకృతి వ్యవసాయ శిక్షణా తరగతులు జరిగినవి.
* 16-07-2017 నాడు రంగారెడ్డి జిల్లా ఇంజాపూర్ గ్రామంలో ప్రకృతి సేద్యంఫై ‘రిసోర్స్ పర్సన్’ కు శిక్షణ కార్యక్రమం నిర్వహించడం జరిగినది. ఈ కార్యక్రమంలో గ్రామభారతి అధ్యక్షులు శ్రీ ఎస్ స్తంబాద్రి రెడ్డి గారు, సమన్వయకర్త శ్రీ ఆకుతోట రామారావు గారు శిక్షణ అందించారు.
* సిద్ధిపేట జిల్లా మర్రిముత్యాలు గ్రామంలోని సామ ఎల్లా రెడ్డి గారి వ్యవసాయ క్షేత్రంలో ప్రతి నెల మొదటి శనివారం నాడు ప్రకృతి వ్యవసాయంలో (ఐదు అంచెల విధానం) శిక్షణా కార్యక్రమాలు నిర్వహిస్తున్నారు.
* 10-08-2017 నాడు కేరళ నుండి పాలమూరు జిల్లాకు వచ్చిన రైతులకు ప్రకృతి వ్యవసాయ లో శ్రీ ప్రవీణ్ కుమార్ రెడ్డి గారు, మానవత శ్రీనివాస్ గారు అవగాహన కల్పించారు. వారి నుండి ఆయుర్వేద మొక్కలు విత్తనాలు సేకరించడం జరిగింది.
* 20-08-2017 నాడు ప్రకృతి వ్యవసాయ క్షేత్రాల సందర్శన శ్రీ జనార్ధన గారు, చక్రధర్ గారు, రాజా రెడ్డి గారు, డాక్టర్ నాగేశ్వర్ పాల్గొన్నారు.
* పెబ్బేర్ మండల పరిధిలో విత్తన బంతులను తయారు చేయించి మరియు కేరళ రైతుల నుండి సేకరించిన ఆయుర్వేద మొక్కలను మార్కెట్ సముదాయంలో నాటే కార్యక్రమాన్ని విజయవంతం చేసాము.
* 22-10-2017 న మర్రిగుడెంలో జరిగిన వ్యవసాయం ఫై శిక్షణ తరగతులు శ్రీ స్తంబాద్రి రెడ్డి గారు పాల్గొన్నారు.
* 28-10-2017 కరీంనగర్ జిల్లా పుట్నూర్ లో ప్రకృతి వ్యవసాయ శిక్షణ శిభిరం జరిగినది.
* 01-11-2017 నాడు కరీంనగర్ జిల్లా నల్లగండ లో ప్రకృతి వ్యవసాయ శిక్షణ శిభిరం జరిగినది.
* 12-11-2017 నాడు రంగారెడ్డి జిల్లా చౌదరిగూడెం మండలం పద్మారం గ్రామంలో శ్రీ మనోహర చారి వ్యవసాయ క్షేత్రంలో శిక్షణ శిబిరం జరిగింది.
* 19-11-2017 నాడు నాగర్ కర్నూల్ జిల్లాలోని రఘుపతి పేటలో జరిగిన శిక్షణ శిభిరం గ్రామభారతి అధ్యక్షులు శ్రీ ఎస్ స్తంబాద్రి రెడ్డి గారు, శ్రీ మనోహరచారి గారు శ్రీమతి లావణ్య శిక్షణ అందించారు.
* 20-11-2017 నాడు పాలమూరు జిల్లా జక్లేర్ సమీపంలోని డాక్టర్ జనార్ధన్ గారి వ్యవసాయ క్షేత్రంలో జరిగిన శిక్షణ శిబిరంలో అధ్యక్షులు శ్రీ ఎస్ స్తంబాద్రి రెడ్డి గారు శిక్షణ అందించారు.
* 02-12-2017 నాడు గ్రామభారతి, లైఫ్ ఎన్జిఓ మరియు ఆగ్రో బుక్ సంయుక్తంగా నిజామాబాద్ జిల్లా దోమకొండ లో జరిగిన శిక్షణ శిబిరంలో శ్రీ సూదిని స్తంబాద్రి రెడ్డి గారు, శ్రీ రాజేష్ గారు, శ్రీ సుబాష్ లోడే గారు, శ్రీమతి సూర్యకళ గారు పాల్గొన్నారు.
* 07-12-2017 న కరీంనగర్ లోని కృషి భవన్ లో ప్రకృతి వ్యవసాయ శిక్షణ శిభిరం జరిగినది.
* 13-12-2017 నాడు కేంద్ర ప్రభుత్వ పథకం పరంపరాగత్ కృషి వికాస్ యోజన లో భాగంగా వ్యవసాయ శాఖ కోరిక మేరకు ప్రకృతి వ్యవసాయ రైతు క్షేత్రస్థాయిలో అవగాహన కల్పించటానికి పెబ్బెరులోని శ్రీ ప్రవీణ్ కుమార్ రెడ్డి గారి క్షేత్రంలో శిక్షణ శిభిరం ఏర్పాటు చేయడం జరిగింది.
* 14-12-2017 నాడు కేంద్ర ప్రభుత్వ పథకం పరంపరాగత్ కృషి వికాస్ యోజన లో భాగంగా ప్రకృతి వ్యవసాయ రైతు క్షేత్రస్థాయిలో అవగాహన కల్పించటానికి పెద్దగూడెంలోని శ్రీ రవి సాగర్ క్షేత్రంలో శిక్షణ శిభిరం ఏర్పాటు చేయడం జరిగింది.
* 16-12-2017 నాడు కేంద్ర ప్రభుత్వ పథకం పరంపరాగత్ కృషి వికాస్ యోజన లో భాగంగా ప్రకృతి వ్యవసాయ రైతు క్షేత్రస్థాయిలో అవగాహన కల్పించటానికి పెబ్బేర్ మండలం లోని రంగాపురం గ్రామంలో , శ్రీ మాసన్న, శ్రీ బీసన్న క్షేత్రంలో శిక్షణ శిభిరం ఏర్పాటు చేయడం జరిగింది.
* 16-12-2017 నాడు జిల్లా వ్యవసాయ అధికారిణి శ్రీమతి సుజాత గారు పెబ్బేర్ మండలంలోని ప్రకృతి వ్యవసాయ క్షేత్రాల సందర్శన.
* 30-12-2017 నుండి 10 రోజుల పాటు గుంటూరు లో ఆంధ్రప్రదేశ్ ప్రభుత్వ అధ్వర్యంలో నిర్వహించిన శ్రీ సుభాష్ పాలేఖర్ గారి సేనాపతి శిక్షణా తరగతులకు గ్రామభారతి తరపున తెలంగాణా నుండి 350 మంది రైతులను పంపించగా వారిలో వనపర్తి జిల్లా నుండి 43 మంది రైతులను ATMA సహకారంతో పంపించడం జరిగింది.
* 26-01-2018 (గణతంత్ర దినోత్సవం) నాడు శ్రీమతి సూర్యకళ గారు మెదక్ లోని రైతులను కలిసి ప్రకృతి వ్యవసాయంఫై అవగాహన కల్పించారు.
* 05-02-2018 నాడు రామకృష్ణ మఠం లో జరిగిన విత్తన పంపిణీ కార్యక్రమంలో గ్రామ భారతి ఆధ్వర్యంలో కౌంటర్ ఏర్పాటు చేసి రైతులకు సహాయ సహకారాలు అందించడం జరిగింది.
* 03-03-2018 నాడు కరీంనగర్ లోని కృషి భవన్ లో ప్రకృతి వ్యవసాయ శిక్షణ శిభిరం జరిగినది.
* 11-03-2018 నాడు యజ్ఞ ఫౌండేషన్ ఆద్వర్యంలో వికారాబాద్ లో జరిగిన ఒక్క రోజు ప్రకృతి వ్యవసాయ శిక్షణ లో గ్రామభారతి తరపున శ్రీ ప్రవీణ్ కుమార్ రెడ్డి గారు పాల్గొని మార్కెటింగ్ అవకాశాలపైన రైతులకు అవగాహన కల్పించడం జరిగింది.
* 28-03-2018 నాడు వనపర్తి జిల్లా పెద్దగూడెం గ్రామంలో సేంద్రీయ వ్యవసాయంపై అవగాహన కార్యక్రమంలో శ్రీ మనోహరచారి గారు, శ్రీమతి జయప్రద గారు, శ్రీ రవిసాగర్ గారి తో కలిసి రైతులకు ప్రకృతి వ్యవసాయ విధానాలను వివరించడం జరిగింది.

**ప్రభుత్వ పాఠశాలలు**

ఆధారంగా కార్యక్రమాలు పాలమూరు జిల్లాలోని మారేపల్లి, కంచిరావు పల్లి, కొల్లంపల్లి, ఎక్లాస్ పూర్ గ్రామాలలో యూత్ ఫర్ సేవా సహకారంతో స్కూల్ బ్యాగ్ లతో కూడిన కిట్లు గత ఐదు సంవత్సరాలుగా అందచేస్తున్నాము. MCKS ఫౌండేషన్ వారి సహకారంతో 10 వ తరగతి విద్యార్ధులకు స్టడీ సెంటర్స్ నిర్వహిస్తున్నాము.

**వైద్య శిభిరాలు**

* 21-06-2017 యోగా దినోత్సవము మర్రిగూడెంలోని అన్ని ప్రభుత్వ పాఠశాలలో నిర్వహించడం జరిగింది.
* 25-06-2017 ఆవాసంలో డాక్టర్ ఉమాకాంత్ గారి అధ్వర్యంలో వైద్య శిభిరం నిర్వహించారు.
* జూన్ 2017 – ఆరోగ్య భారతి సహకారంతో ప్రభుత్వ పాఠశాల లోపల ఆరోగ్య సూత్రాలు విద్యార్ధులకు నిర్వహించడం జరిగింది.
* మర్రిగూడెం మండలం యరగండ్ల పల్లిలో పేదలకు ఉచిత వైద్య శిబిరం ఏర్పాటు చేయడం జరిగింది.
* లయన్స్ క్లబ్ వారి సహకారంతో వైద్యం చేయబడినది. ఉచితంగా కళ్ళకు అద్దాలు ఇవ్వడం జరిగింది.
* కొట్టాలలో ఉచితంగా పేద ప్రజలకు వైద్య శిబిరము ఏర్పాటు చేయడం జరిగింది.
* వైద్య శిభిరాల నిర్వహణ బాధ్యత గ్రామభారతి ఉపాధ్యక్షులు శ్రీ గడ్డం నరసింహ గారు పర్యవేక్షిస్తు

మర్రిగూడెం మండలంలో ప్రతి నెల ఒక వైద్య శిభిరాన్ని నిర్వహిస్తున్నారు.

**సోషల్ మీడియా :**

గ్రామభారతి అధ్వర్యంలో రెండు ప్రధాన గ్రూపులు, 31 జిల్లాల వారిగా, సబ్ కమిటీలతో సహా మొత్తం 36 వాట్సప్ గ్రూప్ లు మరియు టెలిగ్రామ్ గ్రూప్ ఏర్పాటు చేసి ప్రకృతి వ్యవసాయ రైతులు, ఆసక్తి కలిగిన వ్యక్తులతో ప్రకృతి వ్యవసాయ విస్తరణ కార్యక్రమాలు నిర్వహిస్తున్నాము. వాట్సప్ గ్రూపులలో సుమారు 2000 మంది సభ్యులుగా ఉన్నారు. గ్రామభారతి పేస్ బుక్ ను సుమారు 1600 మంది వీక్షిస్తున్నారు దీనితో పాటు ఆచార్య నాగార్జున ఆవాసం పేస్ బుక్ గ్రామభారతి వెబ్ సైట్, బ్లాగ్ లు నిర్వహిస్తున్నాము. వీటికి శ్రీమతి మాటూరి సూర్యకళ గారు నేతృత్వం వహిస్తున్నారు.

**ప్రధాన కార్యదర్శి**

**గ్రామభారతి**

**గ్రామభారతి 2018-19 జరిపిన కార్యక్రమాల వివరాలు**

* మర్రిగూడెంలోని ఆచార్య నాగార్జున ఆవాస ఆవరణలో 22-04-2018 నాడు నూతనంగా నిర్మించిన

సమావేశ భవన ప్రారంభోత్సవము డాక్టర్ ఎస్ చల్లప్ప ఐఏఎస్ (రిటైర్డ్) ఛైర్మన్, తెలంగాణ రాష్ట్ర షెడ్యుల్డ్

తెగల కమిషన్ గారిచే జరిగినది. ఈ కార్యక్రమంలో గౌరవ అధ్యక్షులు శ్రీ పాలది మోహనయ్య గారు

పాల్గొన్నారు.

* మే మాసంలో గ్రామభారతి, ఆరోగ్య భారతి అధ్వర్యంలో ప్రభుత్వ పాఠశాల విద్యార్ధులకు సాధన వర్గ 12

రోజుల పాటు నిర్వహించడం జరిగినది. ఈ కార్యక్రమంలో 30 మంది విద్యార్ధులు పాల్గొన్నారు.

* 10-06-2018 న మర్రిగూడెం ఆవాసంలో విత్తన బంతుల తయారీ చేపట్టడం జరిగినది.
* 17-06-2018 న మెదక్ జిల్లాలోని ఖజాపూర్ తండాలో,ఆరోగ్య శిభిరం ఏర్పాటు చేసి 250 మందికి

ఉచిత వైద్య సేవలు అందించడం జరిగినది.

* 22-07-2018 నాడు స్థానిక శాసన సభ్యులు శ్రీ కే ప్రభాకర్ రెడ్డి గారు ఆవాసాన్ని సందర్శించి గ్రామభారతి వ్యవసాయ క్షేత్రంలో లో అధునాతన విబిన్న రీతిలో చేపట్టిన విత్తన బంతుల తయారిని పర్యవరణ విత్తన

మొక్కలను, ఉపయోగంలో లేని కొబ్బరి బొండాలలో వివిధ పనులకు సంబందించిన విత్తనాలను

పెంచడాన్ని పరిశీలించారు. అనతరం హరితహరంలో బాగంగా ఆవాసంలో మొక్కలు నాటే కార్యక్రమంలో

పాల్గొన్నారు. ఈ కార్యక్రమంలో స్థానిక గ్రామభారతి ప్రతినిధులు పాల్గొన్నారు.

**ప్రకృతి వ్యవసాయం**

* 08-04-2018 నాడు ప్రకృతి వ్యవసాయ శిక్షణ శిబిరం నిజామాబాద్ జిల్లా వర్ణి మండలం జకోర గ్రామంలో జరిగినది ఈ కార్యక్రమంలో శ్రీ ఎస్ స్తంబాద్రి రెడ్డి గారు, శ్రీమతి సూర్యకళ గారు, శ్రీ ఎరేడ్ల అంజిరెడ్డి గారు పాల్గొన్నారు.
* 22-05-2018 నాడు మిల్లెట్ రీసెర్చ్ సెంటర్ రాజేంద్ర నగర్, హైదరాబాద్ లో జరిగిన రెండు రోజుల జాతీయ సదస్సుకు శ్రీ ప్రవీణ్ కుమార్ రెడ్డి గారు, శ్రీ సోంభూపాల్ గారితో కలిసి హాజరు అవ్వడం జరిగింది.
* 02-06-2018 న సిద్దిపేట సమీపంలోని మర్రిముత్యాల గ్రామంలో సామ ఎల్లారెడ్డి క్షేత్రంలో శిక్షణ శిభిరం జరిగినది. ఈ కార్యక్రమంలో శ్రీ ఆకుతోట రామారావు గారు, శ్రీమతి సూర్యకళ గారు, డాక్టర్ సౌమిని గారు పాల్గొన్నారు.
* 03-06-2018 న సిద్ధిపేట జిల్లాలోని కట్కూర్ గ్రామంలో గ్రామభారతి గ్రామీణ బ్యాంక్ సంయుక్తంగా శిక్షణ శిభిరం నిర్వహించడం జరిగినది. ఈ కార్యక్రమంలో శ్రీ ఎస్ స్తంబాద్రి రెడ్డి గారు, శ్రీ ఆకుతోట రామారావు గారు, శ్రీమతి సూర్యకళ గారు, డాక్టర్ సౌమిని గారు, శ్రీ అంజిరెడ్డి గారు పాల్గొన్నారు.
* 10-06-2018 నుండి 17-06-2018 వరకు వక్తిత్య వికాస శిక్షణా తరగతులు శ్రీ సైదులు గారి నేతృత్వంలో నిర్వహించబడినవి.
* 04-07-2018 మరియు 05-07-2018 నాడు సీడ్ బాల్స్ తయారీ విధానాన్ని ఉప్పల్ లోని ప్రగతి నగర్ స్కూల్ నందు గ్రామభారతి, యూత్ ఫర్ సేవా సంయుక్తంగా నిర్వహించడం జరిగినది.
* 08-07-2018 నాడు మర్రిగూడెం ఆవాస విద్యార్ధులచే సీడ్ బాల్స్ తయారీ, ప్రకృతి వ్యవసాయ మెళుకువల ఫై విద్యార్ధులకు ఉన్న పరిజ్ఞానం ఫై మరియు ఆవాసం ఇతర కార్యక్రమాలఫై నేచర్ వాయిస్ యుట్యూబ్ ఛానల్ వారు రికార్డింగ్ చేసారు.
* 12-07-2018 నాడు నాగర్ కర్నూల్ జిల్లా, తిమ్మాజీపేట మండలం, గుమ్మకొండ గ్రామంలో ప్రకృతి వ్యవసాయం పై ఒక్క రోజు శిక్షణ శిబిరంలో రైతులకు శిక్షణను శ్రీ మనోహరచారి గారు, ప్రవీణ్ కుమార్ రెడ్డి, మధుసూదన్ రెడ్డి, శ్రీ రాజు గారు, శ్రీ శంకర్ గారు ఇవ్వడం జరిగింది. విద్య సాగర్ మరియు ఆంజనేయులు గారు పాల్గొన్నారు.
* 12-07-2018 లో మానవత సంస్థ మరియు గ్రామ భారతి ఆధ్వర్యంలో ప్రకృతి వ్యవసాయంలో ఒక్క రోజు అవగాహన సదస్సు నిర్వహించడం జరిగినది, ఈ కార్యక్రమానికి శ్రీ రమణా రెడ్డి గారు, ప్రవీణ్ కుమార్ రెడ్డి గారు, శ్రీ మానవత శ్రీనివాస్ గారు పాల్గొన్నారు.
* 13-07-2018 నుండి 29-07-2018 వరకు ఐసీఐసీఐ బ్యాంక్ మరియు గ్రామ భారతి సంయుక్తంగా వనపర్తి జిల్లా బుద్దారం గ్రామం, గోపాలపేట మండలం లో ప్రకృతి వ్యవసాయంలో 15 రోజులు రెండు గంటల పాటు శిక్షణను ఇవ్వడం జరిగింది. క్షేత్ర స్థాయిలో రైతులకు కాషాయాలు తయారుచేసే విధానం నేర్పించి అవగాహన కల్పించడం జరిగింది. ఈ శిక్షణలో 30 మంది రైతులు పాల్గొన్నారు.
* నాగర్ కర్నూల్ జిల్లా గగ్గలపల్లిలో ఐసీఐసీఐ బ్యాంక్ మరియు గ్రామ భారతి సంయుక్తంగా రోజు రెండు గంటలపాటు ప్రకృతి వ్యవసాయ శిక్షణా కార్యక్రమాన్ని తేది 25-7-2018 నుండి శ్రీ. బాలాస్వామి గారు నిర్వయిస్తూన్నారు ఈ కార్యక్రమంలో 26 మంది రైతులు పాల్గొంటున్నారు
* 24-07-2018 నాడు గ్రామభారతి అద్వర్యంలో సీడ్ బాల్ తయారీ విధానాన్ని శ్రీ వెంకటేశ్వర డిగ్రీ కాలేజీ మరియు ఇతర కాలేజీలకు ఉస్మానియా యూనివర్సిటీ ప్రాంగణంలో శిక్షణ ఇప్పించడం జరిగినది.
* 28-07-2018 నాడు జామియా ఉస్మానియా గవర్నమెంట్ హైస్కూల్ నందు గ్రామభారతి, యూత్ ఫర్ సేవా సంయుక్తంగా నిర్వహించడం జరిగినది. ఈ కార్యక్రమంలో శ్రీమతి ఎం సూర్యకళ గారు, శ్రీ సొంభూపాల్ గారు పాల్గొన్నారు.
* గ్రామభారతి ఆధ్వర్యంలో తేది 7-8-2018 నాడు వ్యక్తిత్వ వికాసంపై తిమ్మాజిపేట జూనియర్ కళాశాలలో మరియు మారేపల్లి ప్రభుత్వ పాఠశాలలో నిర్వయించటం జరిగినది.
* 08-08-2018 నాడు వనపర్తి జిల్లా కేంద్రంలో శ్రీ రవిసాగర్ నేతృత్వంలో మమ్స్ పాఠశాల విద్యార్ధులచే సీడ్ బాల్స్ తయారి కార్యక్రమం జరిగింది. ఈ కార్యక్రమంలో శ్రీ ప్రవీణ్ కుమార్ రెడ్డి గారు , శ్రీ వెంకట రామరెడ్డి గారు, శ్రీ బాలాస్వామి గారు పాల్గొన్నారు.
* **నీతి ఆయోగ్ :** కేంద్ర ప్రభుత్వము పెట్టుబడి ప్రకృతి వ్యవసాయాన్ని ప్రోత్సహించే ఉద్దేశంతో నీతి ఆయోగ్ న్యూ ఢిల్లీ వారు జూలై 9 న శ్రీ సుభాష్ పాలేకర్ గారి సమక్షంలో నిర్వహించిన సమావేసమునకు తెలుగు రాష్ట్రాల నుండి ఆహ్వానించిన కొద్దిమంది ప్రకృతి రైతులలో మన గ్రామభారతికి చెందిన శ్రీ సామ ఎల్లారెడ్డి గారు, శ్రీమతి లావణ్య గారు వున్నారు.
* **జలయజ్ఞం** కార్యక్రమం రిటైర్డ్ చీఫ్ ఇంజనీర్ శ్రీ శర్మ గారు ఏప్రిల్, మే మరియు ఆగష్టు మాసాలలో మహేశ్వరం, కీసర సాయి ధామం, చౌటుప్పల్, సూర్యాపేట ప్రాంతాలలో బోర్ వెల్స్ రీఛార్జి చేసే విధానంలో బాగంగా చెక్ డ్యామ్స్, నీటి గుంతలు తవ్వకం ఫై మెళుకువలను రైతులకు తెలియచేసి సాగు నీటి సమస్యకు పరిష్కారం అందించే ప్రయత్నం జరుగుతుంది.
* వనపర్తి జిల్లా పెద్దగూడెం గ్రామంలో శ్రీ. రవి సాగర్ జలయజ్ఞం లో బాగంగా నీటి గుంత నిర్మాణం చేయడం జరిగినది.
* మెదక్ జిల్లా మాచవరం గ్రామంలో గిరిజనులకు సాగునీటి వసతి కల్పించే లక్ష్యంతో శ్రీ కోటపాటి మురహరరావు గారు ఒక చెరువు తవ్వకం ప్రారంబించారు.